24/7/365Suid-Afrika se eerste Idols-wenner Heinz Winckler bied na nege jaar in die musiekbedryf sy vyfde album 24/7/365. Die album met sewentien snitte sluit in die ballades 1001 Soene, Ek soek jou en Wat jy nooit sal vergeet nie. 24/7/365 sluit ook in die trefferduet You & I met die nuweling Charlize Berg. My seun, my seën is Heinz se eie skepping wat hy opdra aan sy seuntjie Lian. “Ek dra met liefde hierdie album op aan my seun, Lian, wat in hierdie tyd een geword het. Jy is pappa se wilgerboom by die waterstroom wat nooit dors sal wees nie, want jy drink van die Lewende Water wat net Jesus kan gee. Ek en mamma is baie lief vir jou en ons spreek lewe, gesondheid en ‘n vol lewe oor jou uit in die naam van Jesus.” Die album sluit ook die danstreffers Klein bietjie en Sewe dae en nagte in. (Select Musiek) Speellys Kyk nog Afrikaanse musiekvideos op ons videoblad